**ՆԱԽԱԴՊՐՈՑԱԿԱՆ ՈւՍՈւՄՆԱԿԱՆ ՀԱՍՏԱՏՈՒԹՅԱՆ**

**ՄԱՆԿԱՎԱՐԺԱԿԱՆ ԱՇԽԱՏՈՂՆԵՐԻ ՎԵՐԱՊԱՏՐԱՍՏՈՒՄ**

**ՀԵՏԱԶՈՏԱԿԱՆ ԱՇԽԱՏԱՆՔ**

**Թեմա՝<<Զարգացնող առարկայական միջավայրի**

**ստեղծումը մանկապարտեզում՝ որպես**

**նախադպրոցական տարիքի երեխաների**

**էկոլոգիական դաստիարակության պայման>>**

**Վերապատրաստվող**՝ **Սուսաննա Պետրոսի Պետրոսյան**

**ք. Երևան, Աջափնյակ վարչական շրջանի հ. 49 մանկապարտեզ**

**Վերապատրաստող՝ մ.գ.թ. Գայանե Մարտիրոսյան**

**ք. Երևան 2022թ.**

**Ներածություն**

Մեծ դեր ունի առարկայական զարգացնող միջավայրը նախադպրոցական հասակի երեխայի կրթության, դաստիարակության և զարգացման գործում։

Եթե առարկայական միջավայրը լավ է ձևավորված, ապա այն նպաստում է երեխայի համակողմանի զարգացմանը՝ հաշվի առնելով երեխայի տարիքային առանձնահատկություններն ու հետաքրքրասիրությունները։

Այն, ինչով որ շրջապատված է երեխան և բխում է երեխայի տարիքային առանձնահատկություններից, այն էլ ձևավորում և զարգացնում է երեխային՝ նպաստելով նրա ներդաշնակ, համակողմանի զարգացմանը։

Ինչպես պետք է ստեղծել զարգացնող առարկայական միջավայրը նախադպրոցական ուսումնական հաստատություններում, տարբեր տարիքային խմբերում, ինչպիսի անկյուններ, կենտրոններ, բնության գոտիններ պետք է լինեն։ Դրանք պարտադիր պայմաններ են երեխայի զարգացման համար։

Առարկայական զարգացնող միջավայր ստեղծում է մեծահասակը՝

Մանկապարտեզում՝ տարիքային տարբեր խմբերում դաստիարակը՝ միջավայր է ստեղծում զարգացնող առարկաներից՝ խաղալիքներից, սեղանային խաղերից, ժամանակակից տեխնիկական միջոցներից։

Կրթական միջավայրն՝ առարկայկան զարգացնող միջավայր է, որն իրենից ներկայցնում է պայմանների ստեղծում, որոնք ապահովելու և նպաստելու են անհատականության իմացական, սոցիալական, ինտելեկտուալ, էմոցիոնալ զարգացմանը։

**Տ ե ս ա կ ա ն մ ա ս**

Զարգացնող - առարկայական զարգացնող միջավայրը պետք է լինի հագեցած, տարբերակային, փոխակերպվող, գեղեցիկ ձևավորված, հասանելի և ապահով։

Նախադպրոցական տարիքի երեխայի հիմնական գործունեությունը բաժանվում է չորս տեսակի՝

**ա. խաղային**

**բ. վերարտադրողական**

**գ. ճանաչողական-հետազոտական**

**դ. շարժողական**

Զարգացնող առարկայական միջավայրին ներկայացվող պահանջներն են՝

Փոխներգործության, համագործակցության, ազատ հաղորդակցվելու, կարծիք հայտնելու, մտքեր փոխանակելու մեծահասակի, դաստիարակի հետ։

Ակտիվություն - այն հնարավորություն է տալիս համատեղ գործունեությամբ՝ դաստիարակ- երեխա կապի միջոցով, ստեղծելու շրջակա առարկայական միջավայրը։

Մշտապես, դինամիկ շարժման միջոցով կարելի է կատարել փոփոխություններ՝ ըստ ճաշակի, նպատակի՝ հնարավորությունից և տրամադրությունից ելնելով՝ միաժամանակ հնարավորություն տալով երեխաներին իրենց ցանկությամբ ակտիվորեն զբաղվելու տարբեր գործունեությամբ, այն է՝ ընտրել թեմա, սյուժե, տեղը՝ անկաշկանդ և ապահով գործունեություն ծավալելու։

Առարկայական միջավայրը պետք է լինի կրթական, զարգացնող, դաստիարակչական՝ ցանկության ձգտում՝ կազմակերպված, նպատակասլաց գործունեություն ծավալելու։

Առարկայական զարգացնող միջավայրի տարածքը պետք է լինի հարմարեցված երեխայի հետաքրքրությունների բավարարմանը, ապահով և դյուրին փոփոխվող։ Երեխայի հիմնական գործունեությունը խաղն է, որի միջոցով երեխան սովորում է։

Առարկայական զարգացնող միջավայր ստեղծելիս պետք է հաշվի առնել երեխայի հոգեֆիզիկական զարգացումը, առողջության պահպանումը, ֆիզիոլոգիական առանձնահատկությունները, խոսքի զարգացումը։ Առարկայական զարգացնող միջավայրը պետք է հասանելի լինի երեխաների հետազոտական, փորձարարական գործունեության համար, և կախված տարիքային առանձնահատկություններից, ծրագրին համապատասխան ուսուցանելու ընթացքում այն պարբերաբար փոփոխվի։

Առարկայական զարգացնող միջավայրը մեծ դեր ունի նախադպրոցական տարիքի երեխաների էկոլոգիական դաստիարակության գործում։

Մարդկային հասարակության կարևորագույն խնդիրներից է բնության մեջ գոյություն ունեցող էկոլոգիական օրենքների իմացության հիման վրա բնության խելամիտ օգտագործումն ու պահպանումը։

Այսօր շատ կարևոր է էկոլոգիական կրթությունը և դաստիարակությունը սկսել հենց նախադպրոցական տարիքից, որը կբարձրացնի երեխաների պատասխանատվությունը շրջակա միջավայրի և դրա պահպանման նկատմամբ։

Առողջ և մաքուր շրջակա միջավայր ունենալու խնդրով շահագրգռված են բոլորը, ուստի և

բնության պահպանման խնդիրները վերաբերվում են և մեծահասակներին, և երիտասարդներին

և երեխաներին։

էկոլոգիական կրթության դաստիարակումը պետք է սկսել հենց նախադպրոցական տարիքից, քանի որ այդ տարիքում են ձևավորվում և ամրապնդվում մարդու հիմնական արժեքները, բարոյական նորմերը։

Նախադպրոցական հաստատություններում էկոլոգիական կրթության ծրագրի խնդիրը երեխաների շրջակա միջավայրի նկատմամբ մարդասիրական վերաբերմունքի ձևավորումն է՝ բնության հետ շփման, բույսերի**,** կենդանիների նկատմամբ սիրո և հոգատար վերաբերմունքի դրսևորում։ Դեռևս վաղ տարիքից երեխաների մեջ պետք է ձևավորել, դաստիարակել սեր, հոգատար վերաբերմունք կենդանի և անկենդան բնության նկատմամբ, վարքի ճիշտ դրսևորում բնության գրկում։

Էկոլոգիական դաստիարակության կարևորագույն պայմաններն են՝ զարգացնող առարկայական միջավայրի կազմակերպում, աշխատանքի պլանավորում և տեխնոլոգիաների առկայություն, հաղորդակցում բնությանը նվիրված գեղարվեստական ստեղծագործությունների, երաժշտական ստեղծագործությունների ունկնդրում, բանաստեղծությունների, հեքիաթների ու պատմվածքների ընթերցում, կերպարվեստի նմուշներին ծանոթացում, նկարների դիտում։

Երեխաներին պետք է սովորեցնել նկարագրել արտաքին աշխարհը և այն ամենը ինչը տեսնում է շրջապատում և նկարում։ Նա պետք է զգա առարկաների իրական հատկանիշները, լույսն ու ստվերը, գույնը, ձևը, ծավալը, դադարի և շարժման վիճակները։ Էկոլոգիական դաստիարակության գործում մեծ է նաև բնապահպանական բնույթի խաղերի դերը։

Էկոլոգիական դաստիարակության հիմնական պայմաններից է զարգացնող առարկայական միջավայրի ստեղծումը՝ կրթական պահանջներին համապատասխան։

Խմբասենյակում՝ ըստ տարիքային խմբերի պետք է լինի էկոլոգիական անկյուններ՝ հագեցած, տարատեսակ, անվտանգ, հասանելի և փոփոխվող։ Էկոլոգիական զարգացնող առարկայական միջավայրը դա սիստեմ է՝ ապահովելու երեխայի համակողմանի էկոլագիական գործունեությունը։

Բնության կենտրոնում պետք է լինեն սենյակային բույսեր, ծաղիկներ, երեխաների համար անվտանգ, ապահով և լուսավոր տեղում, սխեմաներ բույսերի աճման, խնամքի վերաբերյալ, կենդանիների (ընտանի, վայրի) նկարներ, քարտեր, լոտոներ, մուլյաժներ, բնության տարբեր աշխարհագրական գոտիների զոնաներ, բնական նյութեր՝ կոներ, վայրի կաղին, ընկույզի կեղև, սերմեր, խխունջի խեցիներ, ծաղիկների և պտուղների՝ հատուկ տարրաներում դրված կոճակներ, պոլիեթիլենային կափարիչներ, ջրով, ավազով տարրաներ, հայելի, մագնիս, թափանցիկ պլաստմասե տարբեր չափերի տարրաներ՝ հետազոտություններ, պարզագույն փորձեր կատարելու նպատակով։ Բնության կենտրոնում պետք է լինի ավազե ժամացույց, գլոբուս, հեռադիտակ, մանրադիտակ, խոշորացույց, կողմնացույց, ժամանակակից տեխնիկական միջոցներ բնապահպանական թեմաներով ֆիլմեր դիտելու համար, սեղանային խաղեր, հուշող քարտեր՝ ինչը կարելի է, ինչը՝ ոչ, և պարզագույն անվտանգ գործիքներ՝ բնության անկյունում աշխատելու համար։

Տարբեր տարիքային խմբերում անպայման պետք է լինեն նաև բնության օրացույց` փոքրերի խմբերում տարվա չորս եղանակները պատկերող նկարներից, միջին խմբերում, բացի չորս եղանակները բնութագրող նկարներից, նաև պետք է լինեն պայմանական նշաններ և երեխան սլաքով պետք է ցույց տա տվյալ օրվա՝ առավոտյան և զբոսանքից հետո առկա եղանակը։ Ավագ խմբերում, բացի պայմանական նշանը ցույց տալուց, երեխան նաև պետք է նկարագրի տվյալ օրվա եղանակը։

Եվ այսպիսով, աշխատելով բնության օրացույցի վրա, երեխան ձեռք է բերում գիտելիքներ տարվա եղանակների, նրանց օրինաչափ հերթագայության, եղանակային փոփոխություններին՝ իրենց բնորոշ առանձնահատկություններով, ծանոթանում բնության երևույթներին, օրվա մասերին, շաբաթվա օրերին, ամիսներին։

Մանկապարտեզում կարելի է ունենալ նաև վանդակներում պահվող թռչուններ, կենդանիներ, ակվարիում՝ ձկների համար։ Խուսափեու համար ալերգիկ վիճակներից, կարելի է այս ամենը ունենալ խմբասենյակից դուրս, ապահով վայրում։ Մշտապես հոգ տանելով, խնամելով, մաքրելով ու կերակրելով նրանց, երեխաներն ավելի հոգատար, ուշադիր են դառնում շրջապատի նկատմամբ։

Բնության մեջ պետք է երեխային ցույց տալ ամեն ինչ՝ ծառ ու ծաղկից մինչև բնապատկերները՝ ամպեր ու աստղերը, արևն ու երկինքը, շրջակա միջավայրում գտնվող ամեն մի տարր, նյութ, առարկա և դրանց կապը միմյանց հետ։ Դիտումների ընթացքում երեխան ձեռք է բերում վերլուծելու և համադրելու, այն է՝ համեմատելու, նկարագրելու, հաղորդակցվելու, դասակարգելու, կանխագուշակելու կարողություններ։ Նրանց մեջ առաջանում են հարցադրումներ շրջակա միջավայրի, կենդանի և անկենդան բնության, բնության երևույթների, դրանց փոխկապակցվածության վերաբերյալ։

Էքսկուրսիաների միջոցով՝ կենդանաբանական, բուսաբանական այգի, պլանետարիում և այլն, որոնք զուգակցվում են համապատասխան զրույցներով, երեխան ձեռք է բերում գիտելիքներ անտառի, բուսերի, կենդանիների, արևի և այլ երևույթների վերաբերյալ։ Նա սովորում է, որ անտառը մեծ հրաշք է, այն թթվածնի, առողջության պահպանման աղբյուր է, այլ արժեքավոր նյութերի շտեմարան, ուստի պետք է պահել և պահպանել այն։ Այս ամենի շնորհիվ երեխան կդառնա ավելի հոգատար իր շրջապատող միջավայրի նկատմամբ, խնամքով կվերաբերվի և հագատարությամբ կլցվի բնության և կենդնական աշխարհի ներկայացուցիչների հանդեպ։

Երեխան առնչվելով բնությանը ձեռք է բերում գիտելիքներ, աշխատանքային պարզագույն հմտություններ՝ դիտումների ընթացքուն հնարավորություն է ունենում ծանոթանալու, տեսնելու, ճանաչելու առարկան և երևույթը։ Այդ ընթացքում ձևավորվում են իմացական գիտելիքներ։

Դիտումները լինում են կարճատև և երկարատև։

Օրինակ՝ «ջրի», «օդի» դերն ու նշանակությունը;

Այս պարապմունքների, դիտումների և պարզագույն հետազոտությունների, փորձերի միջոցով երեխաները ձեռք են բերում տարրական գիտեիքներ, որ ջուրն անհրաժեշտ է բոլոր կենդանի օրգանիզմների համար, որ այն չունի ձև, հոտ, համ, գույն, որ այն լինում է ծովի ջուր՝ որն աղի է, գետի ջուր՝ որը քաղցրահամ է, որ ջուրը հոսում է, թափվում է, գոլորշիանում է, որ ձմռանը սառչում է։ Եվ Երեխան հասկանում է, որ առանց ջրի կյանք չկա։

Երկարատև դիտումների միջոցով՝ օր.՝ ծաղկամանում կամ մանկապարտեզի հողամասում սերմ ցանելով, այնուհետև մշակելով՝ այն ջրելով, հողը փխրեցնելով, սնուցելով երեխան տեսնում է, թե ինչպես է սերմը ծլում, աստիճանբար մեծանում է ցողունը, հայտնվում են տերևները, բողբոջները, ծաղիկները, հետո պտուղները։ Եվ երեխան տեսնելով իր աշխատանքի արդյունքը էլ ավելի է կապվում բնությանը։

**Թեմա- «Անտեսանելի օդը»**

**Նպատակը-Ծ**անոթացնել երեխաներին օդին և նրա հատկություններին։

Զարգացնել երեխաների պատկերացումները մեզ շրջապատող առարկայակ

աշխարհի,կենդանի և անկենդան բնության նկատմամբ,ինչպես նաև օդի

կարևորությունը դերը մարդու կյանքում։

Դաստիարակել հոգատար վերաբերմունք շրջակա միջավայրի նկատմամբ։

**Ֆիզ. Դադար «շնչում է չի շնչում»**

**Փորձ 1.**

- Իջեցնել բաժակը տարրայի մեջ մի քիչ թեք։

- Ի՞նչ է ստացվում։

Ջրի մեջ հայտնվում են պղպջակներ, /որտեղից են/։

- Օդը բաժակից դուրս է գալիս և նրա տեղը ջուրն է զբաղեցնում։

**Փորձ 2.**

- Իջեցնել ջրով բաժակի մեջ ձողիկ և փչել։

- Ի՞նչ է ստացվում։

- Բաժակի մեջ փոթորիկ է։

**Փորձ 3.**

-Փչել փուչիկները և հարցնել։

-Ինչով ենք մենք լցնում փուչիկները /օդով/։

-Եթե փուչիկը շատ փչենք՝ այն կարող է պայթել /ինչու՞/։

Որովհետև ամբողջ օդը չի տեղավորվի։

**Փորձ 4.**

-Փուչիկի օդը բաց թողնել /որևէ ձայն կա՞/։

-Ձեռքը դնել փուչիկի անցքի դիմաց։

-Օդը շատ արագ դուրս է գալիս փուչիկի միջից, այն կարծես թե հրում է փուչիկին և փուչիկը շարժվում է առաջ։

**Փորձ 5.**

-Վերցնել անձեռոցիկը, ծայրից բռնել և փչել։

-Ի՞նչ եղավ։ Այն շարժվեց օդի հոսքից։ Ուրե՞մն

-Օդը շարժվում է։

**Փորձ 6.**

Խորը շնչել, շունչը պահել, հետո արտաշնչել։

-Երբ չենք շնչում ի՞նչ է տեղի ունենում մեզ հետ։

-Մարդիկ կարող են շնչահեղձ լինել։

Ուրեմն առանց օդի կյանք չկա։

**Փորձ 7.**

Երեխաներ օդը հոտ ունի՞, / շնչել, հարցնել ՝ ոչ/։

-Մաքուր օդը հոտ չունի, այն կլանում է ուրիշ հոտեր՝

/կտրատել կիտրոն կամ նարինջ, կամ օդի մեջ օծանելիք փչել/,

- Առաջարկել հոտ քաշել,

- Այո, նարինջի, կիտրոնի, օծանելիքի։

**Փորձ 8.**

Բացել բերանը և ներշնչել, ի՞նչ զգացիք

-Այո, օդը համ չունի

օդը ձև չունի, այն ընդունում է այն ձևը ինչի մեջ, որ լցնում են՝ փուչիկ, պոլիեթինելային տոպրակներ և այլն։

**Եզրակացություն**

Ամփոփելով պարապմունքը, խաղալ՝ **«**համաձայն եք, թե՞ ոչ**»** խաղը, եթե համաձայն եք

ծափ եք տալիս և հակառակը։

1. օդը մեզ շրջապատում է՝ այո

2. օդը շարժվում է՝ այո

3. օդը թափանցիկ է, աներևույթ, դրա համար էլ մենք նրան չե՞նք տեսնում՝ այո

4. օդը ունի համ՝ ոչ

5. մաքուր օդը չունի հոտ՝ այո

6. մարդը կարող է ապրել առանց օդի՝ ոչ

**Գրականության ցանկ**

1. Էկոլոգիական դաստիարակությունը նախադպրոցական տարիքում (մեթոդական ուղեցույց մանկապարտեզի դաստիարակների համար)

**Հեղինակ՝ Գայանե Մարտիրոսյան**

2. Ուսումնական ձեռնարկ մանկապարտեզի համար

**Հեղինակներ՝ Հ. Միտոյան**

**Լ. Սարգսյան**

3. Մանկապարտեզի կրթական համալիր ծրագիր տարիքային՝ կրտսեր, միջին, ավագ տարիքային խմբերի համար։

Կ.Գ.Ս.Մ

4.Институт Bilim - Игнатенко Г.В.